## Liite 10. Esimerkki palveluvastaavan viestistä tervetulotoivottajille

Hei

Lämmin kiitos, että olet lupautunut x.x. Tuomasmessuun tervetulotoivottajaksi. Messumme teema on xx .

**Tulethan** **messupäivänä kirkkoon viimeistään klo 16.15** ja ilmoittaudu minulle, jotta tiedän sinun saapuneen. Olen kirkon etuosassa opastamassa palvelutehtäviin tulevia.

Tervetulotoivottajat toivottavat messuun tulijat ovilla tervetulleiksi hymyillen ja tulijoita silmiin katsoen.

Lisäksi voit opastaa sijoittumaan istumaan niin, että laulujen sanat näkyvät valkokankaalta tai näytöiltä. Jos tulijat kaipaavat laulukirjaa tai lauluihin nuotteja, niin voit kehottaa ottamaan Viisikielisen, josta löytyy 10 messun kahdestatoista laulusta. Kerron sinulle ennen messua laulukirjojen sijaintipaikat ovien lähellä ja vastaan mahdollisiin kysymyksiisi.

Ovilla voidaan kysellä messuasioita, joten varmista ennen messua, että tiedät, missä ovat rippihuoneet (lasiseinäiset huoneet kirkon takaosassa) ja WC (kuoron puoleisen ulko-oven lähellä). Pyhäkoulua ei nyt ole. Tarvittaessa voit kysyä asioita tai ohjata kysyjän kirkkosalivastaavien luo. Kirkkosalivastaavina tässä messussa ovat N.N. ja N.N. Heillä on nimikyltti rinnassaan ja he ”päivystävät” kirkkosalissa.

Ovilla tulee olla tervehtimässä klo 16.30–17. Myöhässä tulijoitakin on hyvä vastaanottaa vielä kymmenisen minuuttia päivystämällä ovien lähistöllä (pääovelta voi siirtyä kirkkosalin takaosaan, jotta voi itse osallistua messuun tämänkin ajan). Tehtäväsi on suoritettu, kun myöhäisetkin messuvieraat on tervehditty.

**Tervetulotoivottajien paikat**

* Pääovella N.N.
* Kuoron puoleisella ovella N.N.
* Saarnatuolin puoleisella ovella N.N.

Olet tervetullut myös messun **kirkkokokoukseen**, joka alkaa torstaina x.x.2023 klo 17.30 Aleksanterin kirkon Kryptassa. Sitä ennen on Aleksanterin kirkon viikkomessu klo 17 kirkkosalissa. Kirkkokokouksessa käydään läpi messun kulkua ja yksityiskohtia yhdessä ja palveluryhmittäin. Näin mahdollisimman moni saa tuntumaa yhdessä toteutettavasta messusta ja sen eri vastuuihmisistä. Kirkkokokoukseen osallistuminen ei ole välttämätöntä tehtävän hoitamisen kannalta.

Muistathan, että messut ovat hajusteettomia.

Tapaamisiin

N.N.

Messun palveluvastaava

Palveluvastaavan yhteystiedot